wickkiey/tamil-wikipedia-chunked huggingface dataset:
# வடக்கு இங்கிலாந்து

## விளக்கம்

வடக்கு இங்கிலாந்தானது அரசாங்கத்தின் புள்ளிவிவர நோக்கங்களுக்காக, வட மேற்கு இங்கிலாந்து, வட கிழக்கு இங்கிலாந்து, யார்க்ஷயர் மற்றும் ஹம்பர் ஆகிய மூன்று புள்ளியியல் பகுதிகளாக வரையறுக்கப்பட்டுள்ளது. இந்த பகுதிகள் செஷைர், கும்பிரி, கவுண்டி டுர்ஹாம், யார்க்ஷயர், கிழக்கு மான்ஸ்டர்ஸ், லங்காஷயர், மெர்ஸெஸைட், நார்பும்பர்லேண்ட், நோர்த் யார்க்ஷயர், தென் யார்க்ஷயர், டைன் மற்றும் வேர் மற்றும் வெஸ்ட் யார்க்ஷயர், மேலும் வடக்கு லிங்கன்ஷையர் மற்றும் வட கிழக்கு லிங்கன்ஷையர் ஆகியவற்றை உள்ளடக்கியதாக இருக்கிறது.  
=
# மதியம்பட்டி

மதியம்பட்டிஊர் வெண்ணந்தூர் ஊராட்சி ஒன்றியத்தில் உள்ள கிராம பஞ்சாயத்து ஆகும்.
# மதியம்பட்டி

## கிராமங்கள்

- மதியம்பட்டி
- கல்கட்டானூர்
- சௌரிபாளையம்
- பொரசல்பட்டி
# மதியம்பட்டி

## முக்கிய இடங்கள்

- புனித மேரி மகதேனாள் ஆலையம், சௌரிபாளையம்.
- கட்டிபாளையம் ஏரி
- மதியம்பட்டி ஏரி
- மதியம்பட்டி அணை
- மதியம்பட்டி கண்ணணூர் மரியம்மன் கோவில்
- கல்கட்டானூர் கன்னிமார் கோவில்
தொழில்வளம்:
நீர்வளம் மிகுந்த இப்பகுதியில் தென்னந்தோப்பு அதிகமாக உள்ளது. மேலும் நெல்,வாழை,கரும்பு,பருத்தி போன்ற பயிர்களும் பயிரிடப்படுகின்றது.
# மதியம்பட்டி

## போக்குவரத்து

51 எண் கொண்ட அரசு பேருந்து மட்டும் காலை மாலை இரு முறை சேலம் பழைய பேருந்து நிலையத்தில் இருந்து வெண்ணந்தூர் வழியாக வந்து செல்கிறது.
61 எண் கொண்ட அரசு பேருந்து காலை மாலை ஐந்து முறை சேலம் பழைய பேருந்து நிலையத்தில் இருந்து ஆட்டையாம்பட்டி , மதியம்பட்டி வழியாக அக்கரைப்பட்டி சென்று வருகிறது.
# பொதுவாக எம்மனசு தங்கம்

**பொதுவாக எம்மனசு தங்கம்** (*Podhuvaga Em Manasu Thangam* ) என்பது ஒரு இந்திய தமிழ் நகைச்சுவைத் திரைப்படம் ஆகும். இதை எழுதி இயக்கியவர் தளபதி பிரபு ஆவார். இப்படத்தில் உதயநிதி ஸ்டாலின் மற்றும் நிவேதா பெத்துராஜ் ஆகியோர் முதன்மைப் பாத்திரங்களில் நடித்துள்ளனர், இவர்களுடன் பார்த்திபன் மற்றும் சூரி ஆகியோர் நடித்துள்ளனர். 2016 செப்டம்பரில் இத் திரைப்படத்தின் தயாரிப்புத் தொடங்கி, 2017 ஆகத்து 11 அன்று வெளியாகி கலவையான விமர்சனங்களைப் பெற்றது.
# பொதுவாக எம்மனசு தங்கம்

## கதை

ஊரில் பெரும் பணக்காரரான ஊத்துக்காட்டான் (பார்த்திபன்) தன்னை எப்போதும் மற்றவர்கள் புகழ்ந்துகொண்டே இருக்க வேண்டும் என விரும்புபவர். அவரது மகள் லீலாவதி (நிவேதா பெத்துராஜ்). சிறு வயதில் தன் மகளுக்கு மொட்டையடிப்பதற்காக பக்கத்து கிராமத்துக்குச் செல்கிறார். அப்போது அந்த ஊரில் ஒரு இறப்பு நிகழ்ந்துவிட்டதால், கோயிலை ஊர் மக்கள் பூட்ட, பாதி மொட்டை அடித்ததோடு பார்த்திபன் குடும்பம் வெளியேற நேரிடுகிறது. இதை அவமானமாகக் கருதும் அவர், அந்த கிராமத்தினரைப் பழிவாங்கத் தீர்மானிக்கிறார். அவர்களை ஊரைவிட்டு வெளியேற்றத் திட்டமிடுகிறார்.  
இந்த நிலையில், எந்த அடிப்படை வசதியும் இல்லாத அந்த ஊரை எப்படியாவது முன்னேற்ற வேண்டும் என்று தன் நண்பன் டைகர் புலியுடன் (சூரி) சேர்ந்து பல திட்டங்களை வகுக்கிறார் கணேஷ் (உதயநிதி). பணக்காரரான ஊத்துக்காட்டானின் தங்கையை பக்கத்து ஊரைச் சேர்ந்த ராமலிங்கம் (நமோ நாராயணன்) காதல் திருமணம் செய்த விஷயமும், புகழ்ச்சிக்கு ஆசைப்படும் ஊத்துக்காட்டான் தன் தங்கை வசிக்கும் அந்த ஊருக்குத் தேவையான வசதிகளை செய்துகொடுத்த விஷயமும் கணேசுக்குத் தெரியவருகிறது. ஊத்துக்காட்டானின் மகள் நிவேதாவைக் காதலித்தால், ஊத்துக்காட்டான் மூலமாக தன் ஊருக்கும் நல்லது நடக்கும் என்ற யோசனையில், அவரைக் காதலிக்கத் தொடங்குகிறார். அந்தக் காதல் என்ன ஆனது? ஊர் மக்களை வெளியேற்ற நினைத்த ஊத்துக்காட்டானின் திட்டம் கைகூடியதா? என்பது மீதிக்கதை.
# பொதுவாக எம்மனசு தங்கம்

## நடிகர்கள்

- உதயநிதி ஸ்டாலின் - கணேஷ்
- நிவேதா பெத்துராஜ் - லீலாவதி லீீ
- பார்திபன் - லீலாவதியின் தந்தை ஊத்துக்காட்டான்
- சூரி - டைகர் புலி
- மயில்சாமி - நாராயணன்
- ஜி. எம். சுந்தர் - தர்மலிங்கம்
- நமோ நாராயணா - ராமலிங்கம்
- விவேக் பிரசன்னா - முருகேசன்
- ரமா - கணேசின் தாயார்
- ராஜேந்திரன் - ராஜேந்திரன்
- புலோரண்ட் சி. பெரிரா
- பாரதி கண்ணன் - பாணு பிரகாஷ்
# பொதுவாக எம்மனசு தங்கம்

## தயாரிப்பு

2016 ஆம் ஆண்டு பெப்ரவரி மாதம், ஸ்ரீ தேனாண்டால் பிலிம்ஸ் தயாரிக்கப்போகும் திரைப்படத்தில் நாயகனாக நடிக்க உதயநிதி ஸ்டாலின் கையெழுத்திட்டார். பொன்ராமின் முன்னாள் உதவி இயக்குனரான தளபதி பிரபு, படத்தின் இயக்குநராக ஒப்பந்தம் செய்யப்பட்டார். அதே சமயம் டி. இம்மானை இசையமைகவும், பாலசுப்ரமணியத்தை ஒளிப்பதிவு செய்யவும் ஒப்பந்தம் செய்யப்பட்டனர். படத்தில் எதிர்மறை பாத்திரத்தில் நடிக்க பார்த்திபன் தேர்வு செய்யப்பட்டார், அதே நேரத்தில் சூரி படத்தின் நகைச்சுவை நடிகருக்காக ஒப்பந்தம் செய்யப்பட்டார். கதாநாயகியாக நடிகை நிவேதா போத்தூராஜை ஒப்பந்தம் செய்வதற்கு முன்பு திரைப் படக் குழுவினர் காத்ரீன் திரீசாவுடன் பேச்சுவார்த்தை நடத்தினர்.  
படத்தின் பெயரான பொதுவாக எம்மனசு தங்கம் என்பது முரட்டுக்காளை (1980) படத்தில் இடம்பெற்ற ஒரு பாடலில் இருந்து எடுக்கப்பட்டது. படத்தின் படப்பிடிப்பானது 2016 ஆம் ஆண்டு செப்டம்பர் மாதம் துவங்கி தேனியில் நடந்தது. படப்பிடிப்பு 60 நாட்களுக்கு நீடித்தது, உதயநிதி இதனுடன் சேர்த்து சரவணன் இருக்க பயமேன் மற்றும் இப்படை வெல்லும் ஆகிய படங்களிலும் பணியாற்றினார் அவரது கடமைகளுடன் இணைந்து பணியாற்றினார். படத்தின் வெளியீட்டிற்கு முன்னர், உதயநிதியின் தந்தையான மு. க. ஸ்டாலினுக்கு திரையிட்டுக் காட்டப்பட்டது.
# பொதுவாக எம்மனசு தங்கம்

## வெளியீடு

இந்தப் படம் 2017 செப்டம்பர் 11, உலகமெங்கும் வெளியிடப்பட்டது. இது வெளியான சமயத்தில் சௌந்தர்யா ரஜினிகாந்தின் வேலையில்லா பட்டதாரி 2 மற்றும் ராமின் தரமணி ஆகியவையும் வெளியாயின. இந்த திரைப்படத்தின் விமர்சணத்தில், டெக்கான் குரோனிக்கலின் அனுபமா சுப்ரமணியம் எழுதியது, " இந்தத் திரைப்படத்தின் பகுதிகளைக் கண்டு அனுபவித்து மகிழலாம்" மற்றும் இந்தத் திரைப்படத்தை வருத்தப்படாத வாலிபர் சங்கம் (2013) படத்துடன் ஒப்பிடப்பட்டது.
# மதியம்பட்டி ஏரி

**மதியம்பட்டி ஏரி** என்பது தமிழ்நாடு, நாமக்கல் மாவட்டம், மதியம்பட்டியில் ஊருக்குக் கிழக்கே அமைந்துள்ளது. திருமணிமுத்தாறு இதன் முக்கிய நீர் ஆதாரம் ஆகும்.  
மதியம்பட்டி ஏரி வெண்ணந்தூரை அடுத்த மதியம்பட்டி ஊராட்சியில் உள்ளது. சேலம் சேர்வராயன் மலைப் பகுதியில் பெய்யும் மழை நீர் திருமணிமுத்தாறு ஆற்றின் வழியாக இந்த ஏரிக்கு வருகிறது. பின்னர் இந்த ஏரி நிரம்பி வெளியேறும் உபரிநீர் மீண்டும் திருமணிமுத்தாற்றின் வழியாக சென்று பரமத்திவேலூரில் காவிரி ஆற்றில் கலக்கிறது. மதியம்பட்டி ஏரி நீரை நம்பி அந்தப் பகுதியில் நூற்றுக்கணக்கான ஏக்கரில் விவசாயிகள் நெல், பருத்தி, தென்னை ஆகியவற்றை சாகுபடி செய்து வருகின்றனர். இப்பகுதி விவசாயத்திற்கு பெரும் பங்கு வகிக்கிறது.
# மேச்சிநகர்

**மேச்சிநகர்** (**Mechinagar**) நேபாளத்தின் தூரக்கிழக்கில் உள்ள கோசி மாநிலத்தின் தெராய் சமவெளியில் உள்ள ஜாப்பா மாவட்டத்தில் அமைந்த நகராட்சியாகும்.  
மேச்சிநகர், இந்தியா - நேபாள எல்லையில் உள்ளது. தேசியத் தலைநகரம் காட்மாண்டிற்கு தென்கிழக்கே 475 கி.மீ. தொலைவிலும்; மாநிலத் தலைநகரம் விராட்நகருக்கு கிழக்கே 115 கி.மீ. தொலைவிலும் மேச்சிநகர் உள்ளது.
# மேச்சிநகர்

## தோற்றம்

மேச்சிநகர் நகராட்சி மன்றம் 1999ல் நிறுவப்பட்டது. தற்போது 15 நகராட்சி மன்ற உறுப்பினர்களுடன் இயங்குகிறது. 192.85 சதுர கிலோ மீட்டர் பரப்பு கொண்ட மேச்சிநகரத்தின், 2011ம் ஆண்டின் மக்கள்தொகை கணக்கெடுப்பின்படி, இதன் மக்கள்தொகைன் 1,11,797 ஆகும். இதன் மக்கள்தொகை அடர்த்தி, ஒரு சதுர கிலோ மீட்டருக்கு 586.7 வீதம் உள்ளது.
# மேச்சிநகர்

## புவியியல்

நேபாளத்தின் தூரக்கிழக்கில், தராய் பகுதியில் அமைந்த மேச்சிநகரில் பாயும் மேச்சி ஆறு இந்தியாவின் மேற்கு வங்காள மாநிலத்தையும், நேபாளத்தையும் பிரிக்கிறது.  
மகேந்திரா நெடுஞ்சாலை மற்றும் மேச்சி நெடுஞ்சாலை, மேச்சிநகர் வழியாகச் செல்கிறது. மேச்சிநகர், மேச்சி மண்டலத்துடன் இணைக்கிறது. இந்நகரின் தெற்கில் உள்ள பத்திரப்பூர் வானூர்தி நிலையம், காத்மாண்டிற்கு நாள்தோறும் 6 முதல் 8 முறை, இருவழிப் பயணம் மேற்கொள்கிறது.
# மேச்சிநகர்

## மக்கள்

இந்நகரத்தின் மக்களில் பெரும்பான்மையோர் பிராமணர்களும், சேத்திரி மக்களும் ஆவார். மார்வாரி சமுதாயத்தவர்கள் வணிகத்தில் அதிகம் ஈடுபட்டுள்ளனர்.
# மேச்சிநகர்

## தட்பவெப்பம்

மேச்சிநகரின் கோடைக்கால அதிகபட்ச வெப்பம் 40 பாகை செல்சியசாகவும்; குளிர்கால வெப்பம் 10 பாகை செல்சியசாகவும் உள்ளது. சூன் மற்றும் சூலை மாதங்கள் மழைக்காலம் ஆகும்.
# தோலேரா பன்னாட்டு வானூர்தி நிலையம்

*'தோலேரா பன்னாட்டு வானூர்தி நிலையம்* (*Dholera International Airport* ) இந்திய மாநிலம் குசராத்தில் ஏற்பளிக்கப்பட்ட ஓர் பன்னாட்டு வானூர்தி நிலையமாகும். இது அகமதாபாத் மாவட்டத்தின் தோலேரா வட்டத்தில் நவகாம் அருகே கட்டமைக்கப்பட உள்ளது. இத்திட்டத்திற்காக 1,426 எகெடேர் நிலம் நவகாம் சிற்றூரருகே ஒதுக்கப்பட்டுள்ளது. அகமதாபாத்திலிருந்து 80 கி.மீ. தொலைவிலும் *தோலேரா சிறப்பு முதலீட்டு மண்டலத்திலிருந்து* 20 கி.மீ. தொலைவிலும் அமைந்துள்ளது. இத்திட்டத்தை நிறைவேற்ற மாநில அரசு தோலேரா பன்னாட்டு வானூர்தி நிலைய நிறுவனம் (DIACL) என்ற சிறப்பு நோக்கு அமைப்பை (SPV) உருவாக்கியுள்ளது. 2018ஆம் ஆண்டின் முதற் காற்பகுதியில் வானூர்தி நிலையத்தின் கட்டுமானப் பணிகள் தொடங்கும் என எதிர்பார்க்கப்படுகின்றது. பெப்ரவரி,2010இல் தொழில்நுட்ப ஒப்புமை வழங்கியது. நடுவண் அரசு இத்திட்டத்திற்கான ஒப்புமையை சூலை 2014இல் வழங்கியது. இத்திட்டத்திற்கு சுற்றுச்சூழல் அனுமதி நவம்பர் 2015இல் வழங்கப்பட்டது.  
முன்மொழியப்பட்டுள்ள தோலேரா வானூர்திநிலையத் திட்டம் தோலேரா சிறப்பு முதலீட்டு மண்டலத்தின் போக்குவரத்துத் தேவைகளை நிறைவேற்றும். அகமதாபாத்தின் கூடுதல் வழியல் போக்குவரத்தையும் இந்த வானூர்தி நிலையம் கையாளும். அண்மையிலுள்ள சூரத், இராச்கோட், பாவ்நகர், நடியாடு, கேடா, ஆனந்து நகரங்களின் பன்னாட்டுப் போக்குவரத்துத் தேவைகளையும் நிறைவேற்றும்.
# பொன்சொரிமலை

**பொன்சொரிமலை** (Ponsorimalai) என்பது தமிழ்நாட்டின் நாமக்கல் மாவட்டம், வெண்ணந்தூர் ஊராட்சி ஒன்றியத்திற்கு உட்பட்ட பொன்பரப்பிபட்டியில் அமைந்துள்ளது. இது சொரி மலை என வழங்கப்படுகிறது.
# பொன்சொரிமலை

## நிலவியல்

**பொன்சொரிமலைக்கு** வடக்கு மற்றும் மேற்கே சேலம் மாவட்ட எல்லை புற கிராமங்களும், தெற்கு மற்றும் கிழக்கே நாமக்கல் மாவட்ட எல்லை புற கிராமங்களும் அமைந்துள்ளது. அலவாய்மலை இம் மலைக்கு தென்கிழக்கே அமைந்துள்ளது. கஞ்சமலை இம் மலைக்கு வடமேற்கே அமைந்துள்ளது.
# பொன்சொரிமலை

## வரலாறு

இம் மலையில் சமண சமய துறவிகள் வாழ்ந்ததாக நம்பப்படுகிறது. அதற்கான கல்வெட்டுகள் இங்கு கானப்படுகிறது. அவற்றில்
<poem>“தன்னூன்
பெருக்கற்
குத் தான்பி
றிதூனுண்பா
னெங்ஙன
மாளுமருள்”</poem>
என்ற திருக்குறளின் புலால் மறுத்தல் அதிகாரக் குறள் (குறள் 251) பொறிக்கப்பட்டுள்ளது. இதன் மூலம் மழநாட்டு மக்கள் அஹிம்சையையும் கொல்லாமையையும் போற்றினர் என்பது தெரியவந்துள்ளது.
# வான்பயண உட்பதிகை

தாய் ஏர்வேசின் உட்பதிகை சேவை முகமைகள் ]]  
self-check-in at Dublin Airport]]  
**வான்பயண உட்பதிகை** (*Airport check-in*) என்பது வானூர்தி நிலையத்தில் பயணத்திற்கு முன்பாக வான்சேவை நிறுவனங்கள் பயணிகளின் முன்பதிவுச் சீட்டை சரிபார்த்து ஏற்கும் செயற்பாட்டைக் குறிப்பதாகும். இதற்காக வானூர்தி நிலையங்களில் அமைக்கப்பட்டுள்ள சேவை முகப்புகளை இந்நிறுவனங்கள் பயன்படுத்துகின்றன. உட்பதிகையை பொதுவாக வான்வழிப் போக்குவரத்து நிறுவனமே மேற்கொள்கிறது; அல்லது வான்வழிப் போக்குவரத்து நிறுவனத்தின் சார்பாக கையாள்கை முகமை அலுவலர்கள் பணிபுரிவர். பயணிகள் தாங்கள் வானூர்தியின் உள்ளறையில் எடுத்துச்செல்லவியலா அல்லது விரும்பாத பெட்டிகளை இங்கு ஒப்படைக்கின்றனர். பயணிகளுக்கு இதற்கான சரக்குச்சீட்டும் இருக்கையிடம் இடப்பட்ட ஏறுகை அனுமதிச்சீட்டும் வழங்கப்படுகின்றது. வானூர்தியில் ஏறுவதற்கு இந்த அனுமதிச்சீட்டு அவசியமாகும்.
# பூதநீலகண்டம்

மீது பள்ளிகொண்ட பெருமாள்]]  
**பூதநீலகண்டம்** (**Budanilkantha**), நேபாள நாட்டின் பாக்மதி மாநிலத்தில் உள்ள காத்மாண்டு மாவட்டத்தில், சிவபுரி மலையடிவாரத்தில் அமைந்த நகரம் ஆகும். தேசியத் தலைநகர் காட்மாண்டிற்கு வடக்கே 8 கி.மீ. தொலைவில் பூதநீலகண்டம் நகரம் உள்ளது.  
பூதநீலகண்டர் பெயரால் இந்நகரம் அழைக்கப்படுகிறது. 2011ம் ஆண்டின் மக்கள்தொகை கணக்கெடுப்பின்படி, பூதநீலகண்டம் நகரத்தின் மக்கள்தொகை 15,421 ஆகும்.  
இந்நகரத்தில் பழைமை வாய்ந்த நினைவுச் சின்னங்கள் அதிகம் காணப்படுகிறது.
# பூதநீலகண்டம்

## வழிபாட்டுத் தலங்கள்

- பூதநீலகண்டர் கோயில்
# பூதநீலகண்டம்

## சுற்றுலாத் தலங்கள்

- சிவபுரி நாகர்ஜுன் தேசியப் பூங்கா
# குயினூரான் கோவில்

**குயினூரான்** அல்லது **கொமிநூரான்** என அழைக்கப்படும் காவல் முனி இலங்கையின் மலையகப் பெருந்தோட்டங்களிலுள்ள நாட்டார் தெய்வங்களுள் ஒன்றாகும். நுவரெலியா மாவட்டத்தின் பொகவந்தலாவை நகரிலுள்ள கல்படை தேயிலைத் தோட்டத்தில் (Campion Estate) குயினூரான் கோவில் அமைந்துள்ளது.
# குயினூரான் கோவில்

## பின்புலம்

நாட்டார் வழிபாடானது மலையகத் தமிழர் வாழ்வியலிலும் பண்பாட்டமைவிலும் ஓர் இன்றியமையாத அம்சமாக விளங்குகிறது. தென்னிந்திய விவசாயப் பின்னணியில் சுமந்து வந்த அம்சங்களை மலையகத் தமிழர் பெருந்தோட்டத் தொழிற் சூழலுக்கேற்ப மாற்றியமைத்தும் புதியது தழுவியும் தமக்கென உரிய தனித்துவமான குழுப்பண்புகளை வகுத்துள்ளனர். தெய்வ வழிபாட்டைப் பொறுத்தவரை, குறிப்பிட்ட ஒரு தோட்ட எல்லைக்குள் வாழும் மக்கள் குழுக்களாக ஒன்றிணைந்து தொழில் ரீதியிலும் தோட்டப் பாதுகாப்பு கருதியும், மரபு ரீதியான நிறுவனமயப்படுத்தப்பட்ட பெருந்தெய்வ வழிபாட்டிலும் மாறுபட்ட, ஆகம நெறிகளுக்கு உட்படாத, கூட்டுவழிபாட்டு முறைகளை மலையகம் தோறும் பின்பற்றி வருகின்றனர். இத்தகைய நாட்டார் தெய்வ வழிபாடுகள் தோட்டத் தொழிலாளர்களின் சுதந்திரப் போக்கையும், ஆதிக்க எதிர்ப்பு முறைக்கு வடிகாலாக அமைவதையும், பாதுகாப்புத் தாகத்தையும் விளம்புவதாக அமைகின்றன.
# குயினூரான் கோவில்

## அமைவிடம்

பெருந்தோட்ட வாழ்வியலோடு இணைந்த வழிபாட்டுத் தெய்வங்களின் அமைவிடங்கள் தோட்ட நுழைவாயில், தோட்ட எல்லைகள், சந்திகள், நீரூற்றுகள், மரத்தடி, மலையுச்சி, ஆற்றங்கரை போன்ற இடங்களிலேயே பரவலாக அமைந்துள்ளன. குயினூரான் கோவில் கல்படை தேயிலைத் தோட்ட எல்லையிலுள்ள உயர்ந்த நிழல்தரும் பெருமரங்களின் அடியில் ஒரு திறந்த வெளிக் கோவிலின் வடிவமைப்போடு அமைந்துள்ளது.
# குயினூரான் கோவில்

## கோவில் அமைப்பு

தொழிற்பளு மிகுந்த பெருந்தோட்ட வாழ்வில் தொழிலாளர்கள் தமக்கு வேண்டிய நேரத்தில் சென்று வழிபடக் கூடியதாக திறந்த வெளிக் கோவில்களையே பெரும்பாலும் அமைத்துள்ளனர். குயினூரான் கோவில் மரத்தடியில் அமைக்கப்பட்ட ஒரு சிறிய வழிபாட்டிடமாக இருந்து 1998 ஆம் ஆண்டு புனரமைக்கப்பட்டு பெரிதாக்கப்பட்டது.  
இக்கோவிலின் உட்புறத்தில் தெய்வச் சிலைகளையும் ஏனைய அடையாளச் சின்னங்களையும் கொண்ட ஒரு உட்பிரகார அமைப்பு காணப்படுகிறது. இடது புறத்தில் குயினூரானின் ஆளுயர உருவச் சிலையொன்றும் வலது புறத்தில் சிறிய உருவச் சிலையொன்றும் காணப்படுகின்றன. இச்சிலைகளைச் சூழ மலையக நாட்டார் தெய்வங்களைப் பிரதிநிதித்துவப்படுத்தும் பொதுவான அடையாளச் சின்னங்களான வேல், திரிசூலம், கல் போன்றனவும், நாக சிலையொன்றும், ஆலய மணிகளும் காணப்படுகின்றன. கோவிலைச் சுற்றி ஒரு மதிலும் கோவிலின் பின்புறத்தில் சமையல் செய்வதற்கான ஒரு கட்டிட அமைப்பும் உள்ளன.
# குயினூரான் கோவில்

## தெய்வத்தின் உருவ அமைப்பு

குயினூரான் ஒரு ஆண் காவல் தெய்வ உருவோடு சித்திரிக்கப்படுகிறார். மஞ்சள் நிற வேட்டியும் தலைப்பாகையும் அணிந்தபடி கழுத்தில் மாலைகளுடனும் கையில் அரிவாளுடனும் நின்றபடி காட்சி தருகிறார்.
# குயினூரான் கோவில்

## வழிபாட்டுக் காரணம்

பிரித்தானியர் ஆட்சியில் இலங்கையின் மத்திய மலைப் பிரதேசங்களில் தேயிலைத் தோட்டங்கள் பெரும் மலைக்காடுகளை அழித்தே உருவாக்கப்பட்டன. இவை கொடிய வனவிலங்குகள் நிறைந்த அடர்ந்த வனப்பிரதேசங்களாக இருந்தன. தமக்கு அன்னியமான நிலப்பரப்பில், அன்னியமான சூழ்நிலையில், தொழில் செய்யும் நிலைக்கு ஆளானவர்களுக்கு பாதுகாப்பு என்பது ஒரு அடிப்படைப் பிரச்சினையாக இருந்துள்ளது. இப் பாதுகாப்புக்கான தாகம் மலையகப் பெருந்தோட்டங்களுக்கேயுரிய தனித்துவமான காவல் தெய்வங்களின் பரவலான உருவாக்கத்திற்கும் தொடர் இருப்பிற்கும் வழிகோலியது.  
குயினூரான் ஒரு காவல் தெய்வமாவார். இவர் தோட்டத்துக்கும், தோட்டத் தொழிலாளர்களுக்கும் பாதுகாப்பு வழங்கி வருபவர் என்பது மக்கள் நம்பிக்கை. குயினூரானுக்கு நேர்த்தி வைத்தால் நடக்காத காரியங்கள், நீண்டகால வேண்டுதல்கள் எல்லாம் நிறைவேறும் என தோட்டத் தொழிலாளர்கள் மட்டுமன்றி வெளியூர் மக்களும் நம்பி வழிபடும் அளவுக்கு பிரசித்தி பெற்ற தெய்வமாக அவர் விளங்குகிறார்.
# குயினூரான் கோவில்

## வழிபடு முறைமை

இக்கோவிலில் மாதம் ஒருமுறை பௌர்ணமி தினத்தன்று மக்கள் கூடி சிறப்பு வழிபாடுகள் நடைபெறும். கோவிலின் வருடாந்தத் திருவிழா ஆனி மாதம் நடைபெறும்.  
குயினூரான் முனிக்கு நேர்த்தி வைப்போரும் தூர இடங்களிலிருந்து கோவிலுக்கு வருகை தருவோரும் கோவிலின் பின்புறத்திலுள்ள சமையல் செய்யும் இடத்தில் படையலுக்காய் சமையல் செய்வது வழமையாகும்.
# பூதநீலகண்டர் கோயில்

**பூதநீலகண்டர் கோயில்** (**Budhanilkantha Temple**); ( (மொழிபெயர்ப்பு: *(தொன்மையான நீலநிறத் தொண்டை*), நேபாளத்தின் மாநில எண் 3ல், காத்மாண்டு மாவட்டத்தில், பூதநீலகண்டம் எனுமூரில் விஷ்ணுவுக்கு அர்ப்பணிக்கப்பட்ட கோயிலாகும்.  
திறந்தவெளியில் நிறுவப்பட்ட இக்கோயிலின் மூலவர் விஷ்ணு, நீர் நிரம்பிய குளத்தில் மையத்தில், ஆதிசேஷன் மீது யோக நித்திரை கொண்டுள்ளார். பூதநீலகண்டர் கோயில், காத்மாண்டு சமவெளியின் வடக்கில், சிவபுரி மலையடிவாரத்தில் உள்ளது. பூதநீலகண்டரின் கிடந்த நிலையில் அமைந்த உருவச்சிலையே நேபாளத்தின் பெரிய இந்து சமய சிற்பம் ஆகும்.
# பூதநீலகண்டர் கோயில்

## மூலவர்

கோயில் மூலவரான பூதாநீலகண்டரின் கிடந்த நிலையில் அமைந்த உருவச் சிலை ஒரே கருங்கல்லால் செதுக்கப்பட்டதாகும். 5 மீட்டர் நீளம் (16.4 அடி) கொண்ட பூதாநீலகண்டரின் சிலை, 13 மீட்டர் (42.65 அடி) நீளமுள்ள நீர் நிரம்பிய குளத்தின் நடுவே, ஆதிசேஷன் மீது படுத்த நிலையில் விஷ்ணு காட்சியளிக்கிறார்.
# பண்டாரக்குளம்

**பண்டாரக்குளம்** (*Pandarakulam*), இந்தியாவின் தமிழ்நாட்டில் அமைந்துள்ள திருநெல்வேலி மாவட்டத்தில் இருக்கும் ஒரு சிறிய கிராமம் ஆகும்.இராதாபுரம் வட்டத்தைச் சார்ந்த இவ்வூர், வள்ளியூருக்கு கிழக்கே மூன்று கிலோமீட்டர் தொலைவில் சித்தூர் செல்லும் வழியில் அமைந்துள்ளது. இங்குள்ள புனித தோமையார் ஆலயம் சுற்றுப்பகுதி மக்களிடையே புகழ்பெற்றது.
# பண்டாரக்குளம்

## ஊரின் வரலாறு

இயேசு கிறிஸ்துவின் பன்னிரு திருத்தூதர்களில் ஒருவரான புனித தோமா, கேரளாவில் இருந்து இலங்கைக்கு செல்லும் வழியில் இவ்வூர் அமைந்துள்ள இடத்துக்கு வந்ததாக இங்குள்ள மக்கள் நம்புகின்றனர். வடமலையான் கால்வாயை ஒட்டி அமைந்துள்ள இவ்வூரில் சில நாட்கள் தங்கியிருந்த திருத்தூதர் தோமா, அக்காலத்தில் இங்கு வாழ்ந்த மக்களுக்கு நற்செய்தி அறிவித்து திருமுழுக்கு கொடுத்தார். பின்னர் இங்கிருந்து புறப்பட்டு, கணக்கன் குடியிருப்பு, திருச்செந்தூர், மணப்பாடு உள்ளிட்ட இடங்களுக்கு அவர் சென்றார். தோமாவிடம் திருமுழுக்கு பெற்ற மக்கள் தங்கள் வழிபாட்டுக்காக பயன்படுத்திய கற்சிலுவையைப் பாதுகாக்க உறுதியேற்று, தங்களை 'சிலுவை பண்டாரங்கள்' என்று அழைத்துக் கொண்டனர். 'தோமையார் குருசு' என்று அழைக்கப்படும் இந்த சிலுவை, திருத்தூதர் தோமாவால் செதுக்கப்பட்டது என்று நம்பப்படுகிறது.  
1850ஆம் ஆண்டளவில், திருவிதாங்கோட்டில் இருந்து வந்த நாடார் இனத்தைச் சேர்ந்த வைத்தியமுத்து - மலையாயி என்ற கிறிஸ்தவ தம்பதியர் பண்டாரக்குளத்தில் குடியேறினர். அப்போது வழிபாடு நடத்த வந்த பண்டார மக்களின் கடைசி வாரிசு, தோமையார் சிலுவையைத் தொடர்ந்து பாதுகாக்குமாறு இந்த தம்பதியரிடம் உறுதி பெற்றுச் சென்றார். 1920களில் ஊர் தலைவராக இருந்த தொம்மை நாடாரின் முயற்சியால், ஊர் மக்கள் அனைவரின் ஒத்துழைப்புடன் தற்போதுள்ள புனித தோமையார் ஆலயம் 1927ஆம் ஆண்டு கட்டி முடிக்கப்பட்டது. அப்போது, 'தோமையார் குருசு' ஓரமாக ஒதுக்கி வைக்கப்பட்டது. அப்போது பக்தியுள்ள ஒருவரின் கனவில் தோன்றிய புனித தோமா, அந்த சிலுவைக்கு உரிய மரியாதை அளிக்கப்பட வேண்டும் என்று கூறினார்.  
இதையடுத்து, ஆலயத்தின் வடக்கு திசையில் பிரதான தெருவை நோக்கிய வண்ணம் சிறிய பீடம் எழுப்பி 'தோமையார் குருசு' நிறுவப்பட்டது. பின்னர், கிழவநேரி பங்கின் கிளை ஆலயமாக இது இணைக்கப்பட்டது. இவ்வூரில் செப்டம்பர் மாதத்தில் கொண்டாடப்பட்டு வந்த புனித தோமையார் திருவிழா ஜூலை 3ந்தேதிக்கு மாற்றப்பட்டதை அடுத்து, செப்டம்பர் 14ந்தேதி திருச்சிலுவை விழாவை சிறப்பாகக் கொண்டாடும் வழக்கம் உருவானது. 1978ல் புனித தோமையார் ஆலயத்தின் பொன்விழாவும், 2002ல் பவள விழாவும் சிறப்பாக கொண்டாடப்பட்டன. இதையொட்டி, ஆலயத்தின் வடக்கில் புதிதாக கட்டப்பட்ட கூடத்தில் 'தோமையார் குருசு' நிறுவப்பட்டது. தற்போது பண்டாரக்குளம் புனித தோமையார் ஆலயம், ஆனைகுளம் பங்கின் கிளைப்பங்காக உள்ளது.
# பண்டாரக்குளம்

## மக்கள் நிலை

இருபது ஆண்டுகளுக்கு முன்பு வரை, விவசாயமே பண்டாரக்குளத்தின் முக்கியத் தொழிலாக இருந்தது. வறட்சி உள்ளிட்ட சில காரணங்களால், தற்போது விவசாயத் தொழிலில் பல பாதிப்புகள் ஏற்பட்டுள்ளன. இங்கு வாழும் மக்களில் 99% மக்கள் கல்வியறிவு பெற்றவர்கள். ஒரு ஊராட்சி ஒன்றிய தொடக்கப்பள்ளியும், நியாயவிலைக் கடையும், கூட்டுறவு வங்கியும் இங்கு செயல்படுகின்றன. வேலை, தொழில் போன்ற காரணங்களுக்காக பலர் வெளியூர் மற்றும் வெளிநாடுகளுக்கு சென்றாலும், தற்போதும் இங்கு நூறு குடும்பங்கள் வசித்து வருகின்றன. சிறிய கடைகள் இருந்தாலும், சந்தை, மருத்துவம் போன்றவற்றிற்கு இவ்வூர் மக்கள் வள்ளியூர், திருநெல்வேலி, நாகர்கோவில் போன்ற இடங்களுக்கு செல்கின்றனர். இந்த ஊரில் தயாராகும் 'கைச்சுற்று அரிசி முறுக்கு' சுற்றுப்பகுதிகளில் மிகவும் புகழ் பெற்றது. வள்ளியூர் மற்றும் மடப்புரம் வழியாக இவ்வூருக்கு செல்ல பேருந்து வசதி உள்ளது.
# திருவேகம்பத்தூர்

**திருவேகம்பத்தூர்** என்பது தமிழ்நாட்டின் சிவகங்கை மாவட்டத்தின் தேவககோட்டை ஊராட்சி ஒன்றியத்தில் உள்ள திருவேகம்பத்தூர் ஊராட்சியில் அமைந்த சிற்றூர் ஆகும். இவ்வூர் காரைக்குடி சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது. இங்குள்ள தேவாரப் பாடல் பெற்ற தலம் திருவேகம்பத்தூர் ஏகாம்பரநாதசுவாமி கோயில் ஆகும்.  
திருவேகம்பத்தூர், மதுரை - தொண்டி மாநில நெடுஞ்சாலையில் உள்ளது. இதன் தொலைபேசி குறியீடு எண் 0561 ஆகும். அஞ்சல் சுட்டு எண் 630408 ஆகும்.  
திருவேகம்பத்தூர், மதுரைக்கு கிழக்கே 80 கி.மீ. தொலைவிலும், மாவட்டத் தலைமையிடமான சிவகங்கைக்கு கிழக்கே 40 கி.மீ. தொலைவிலும், மதுரை - தொண்டி மாநில நெடுஞ்சாலையில் உள்ளது.  
தேவகோட்டை ஊராட்சி ஒன்றியத்தில் உள்ள திருவேகம்பத்தூருக்கு கிழக்கில் திருவாடானை ஊராட்சி ஒன்றியம், வடக்கில் கல்லல் ஊராட்சி ஒன்றியம், மேற்கில் காளையார்கோயில் ஊராட்சி ஒன்றியம்]] உள்ளது.  
இதன் அருகமைந்த நகரங்கள் தேவகோட்டை, சிவகங்கை, பரமக்குடி மற்றும் காரைக்குடி ஆகும். அருகமைந்த சிற்றூர்கள் புளியால், பெரியகாரை, கழனிவாசல், கவாத்துக்குடி, திரானி மற்றும் சக்கந்தி ஆகும்.  
அருகமைந்த தொடருந்து நிலையம் தேவகோட்டை ரஸ்தா நிலையம் ஆகும்.
# திருவேகம்பத்தூர்

## கல்வி நிலையங்கள்

- ஊராட்சி ஒன்றிய நடுநிலைப்பளி, கழனிவாசல் நெசவாளர் காலனி
- ஊராட்சி ஒன்றிய துவக்கப்பள்ளி, கவாத்துக்குடி
- ஊராட்சி ஒன்றிய துவக்கப்பள்ளி சக்கந்தி
- ஊராட்சி ஒன்றிய துவக்கப்பள்ளி, திரானி
# திருவேகம்பத்தூர்

## வழிபாட்டுத் தலங்கள்

- திருவேகம்பத்தூர் ஏகாம்பரநாதசுவாமி கோயில்
# லிஸ்சி (நடிகை)

**லிஸ்சி லட்சுமி (Lissy Lakshmi)** என்பவர் இந்தியத் திரைப்பட நடிகை ஆவார். இவர் பெரும்பான்மையாக மலையாளத் திரைப்படங்களில் நடித்துள்ளார். சில தமிழ் மற்றும் மலையாளத் திரைப்படங்களிலும் நடித்துள்ளார். இவரை தமிழ்த் திரைப்படங்களில் அறிமுகம் செய்தது கமல்ஹாசன் ஆவார். இவர் தான் தயாரித்து, நடித்த விக்ரம் (1986 தமிழ்த் திரைப்படம்) திரைப்படத்தில் லிஸ்சியை அறிமுகம் செய்தார். லிஸ்சி 1990 இல் இயக்குநர் பிரியதர்சனை திருமணம் செய்த பிறகு நடிப்பதை நிறுத்திக் கொண்டார்.
# லிஸ்சி (நடிகை)

## ஆரம்ப வாழ்க்கை

லிஸ்சி பெப்ரவரி 3, 1967 இல் எர்ணாகுளம், கேரளத்தில் பிறந்தார். இவரின் தந்தை நெல்லிக்காட்டில் பாப்பச்சன், தாய் ஏலியம்மா ஆவர். இவர் குழந்தையாக இருந்தபோது இவரின் பெற்றோர் திருமண முறிவு பெற்றனர். அதனால் இவரின் தாயுடன் வாழ்ந்து வந்தார். இவர் கத்தோலிக்க திருச்சபையைச் சார்ந்தவர். இவரின் பள்ளி மற்றும் கல்லூரிப் படிப்பை புனித தெரசா கல்விநிலையங்களில் படித்தார். பள்ளிக் காலங்களில் சிறந்த மாணவியாகத் திகழ்ந்தார். மேலும் எஸ் எஸ் எல் சியில் அதிக மதிப்பெண்களைப் பெற்றார். தனது பதினாறாம் வயது முதல் நடித்து வந்தார். திரைப்படத் துறையில் கவனம் செலுத்துவதற்காக தனது கல்லூரிப்படிப்பை இடைநிறுத்தம் செய்தார். துவக்கத்தில் படிப்பை நிறுத்துவதில் இவருக்கு உடன்பாடில்லை.
# லிஸ்சி (நடிகை)

## தொழில் வாழ்க்கை

1980களின் ஆரம்பத்தில் திரைப்படங்களில் நடிக்கத் துவங்கினார். குறுகிய காலகட்டத்திலேயே முதன்மைக் கதாநாயகியானார். அன்றைய காலகட்டத்தில் இருந்த பெரும்பான்மையான முக்கிய நாயகர்களான மோகன்லால், முக்கேஷ் போன்றவர்களுடன் நடித்துள்ளார். முக்கியக் கதைப்பாத்திரங்களில் நடித்துக் கொண்டிருந்த காலகட்டங்களிலும், நடிகையின் தோழி கதைப்பாத்திரம், தங்கை கதைப்பாத்திரம் போன்ற துணைக் கதைப்பாத்திரங்களிலும் இவர் நடித்தார். மலையாளத் திரைப்படங்களில் நடித்துக் கொண்டிருந்த வேளையிலும் இவர் தமிழ் மற்றும் தெலுங்குத் திரைப்படங்கள் சிலவற்றிலும் நடித்தார். சித்ரம், தலவட்டோம், ஓடாருதம்மாவா அல்ரியம், முத்தாரம் குன்னு பி, ஓ மற்றும் போயிங் போயிங் ஆகிய திரைப்படங்களில் நடித்ததன் மூலம் பரவலாக அறியப்படுகிறார். மனம் எனும் இதழுக்கு அளித்த நேர்காணலில் என்னைத் தமிழ்த் திரைப்படங்களில் அறிமுகம் செய்தது கமல்ஹாசன் என்றும், அவர் தயாரித்து, நடித்த விக்ரம் (1986 தமிழ்த் திரைப்படம்) திரைப்படத்தில் என்னை அறிமுகம் செய்தார் எனவும் தெரிவித்தார்.
# லிஸ்சி (நடிகை)

## தனிப்பட்ட வாழ்க்கை

லிஸ்சி டிசம்பர் 13, 1990 இல் பிரபல இயக்குநர் பிரியதர்சனை காதலித்து திருமணம் செய்தார். திருமணத்திற்குப் பின் நடிப்பதை நிறுத்திக் கொண்டார். பின் சமயம் காரணமாக லிஸ்சி எனும் இவர் பெயரை லட்சுமி என மாற்றிக் கொண்டார். லிஸ்சி டிசம்பர் 1, 2014 இல் சென்னை குடும்ப நல நீதி மன்றத்தில் திருமண முறிவு வேண்டி விண்ணப்பித்தார். இவர்கள் செப்டம்பர் 1,2016 இல் திருமண முறிவு பெற்றனர்.
# லிஸ்சி (நடிகை)

## சாதனைகள்

2013 ஆம் ஆண்டில் கேரளா கலகேந்திரம் இவருக்கு சிறீ ரத்னா விருது வழங்கியது. மேலும் அதே ஆண்டில் ஜாக்குவார் அளித்த 2013 ஆம் ஆண்டின் பெண் சாதனையாளர் விருதினைப் பெற்றார்.
# லிஸ்சி (நடிகை)

## தமிழ்த் திரைப்படங்கள்

### 1986

1986 இல் விக்ரம் திரைப்படத்தில் நடித்தார். இதனை ராஜசேகர் என்பவர் இயக்கினார். கமல்ஹாசன், சத்யராஜ், அம்பிகை, சாருஹாசன், சனகராஜ் ஆகியோருடன் லிஸ்சி இணைந்து நடித்திருப்பார்.
# லிஸ்சி (நடிகை)

## 1987

1987 ஆம் ஆண்டில் ஆனந்த் ஆராதனை எனும் திரைப்படத்தில் நடித்தார். இதனை தினேஷ் பாபு என்பவர் இயக்கினார். மோகன் (நடிகர்) முக்கியக் கதாப்பாத்திரத்தில் நடித்திருப்பார்.
# புளியடிதம்மம்

**புளியடிதம்மம்** என்பது தமிழ்நாட்டின் சிவகங்கை மாவட்டத்தின் காளையார்கோயில் ஊராட்சி ஒன்றியத்தில் உள்ள புலியடிதம்மம் ஊராட்சியில் அமைந்த சிற்றூர் ஆகும். இவ்வூர் சிவகங்கைக்கு கிழக்கே 18 கி.மீ. தொலைவில், சிவகங்கை - தொண்டி செல்லும் மாநில நெடுஞ்சாலையில் உள்ளது. இவ்வூர் சிவகங்கை சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது.  
இதன் தொலைபேசி குறியீடு எண் 04575 ஆகும். அஞ்சல் சுட்டு எண் 630405. இதன் அஞ்சலகம் நெற்குப்பை எனும் சிற்றூரில் உள்ளது.  
இதன் அருகமைந்த நகரங்கள் சிவகங்கை, பரமக்குடி, காரைக்குடி மற்றும் மதுரை ஆகும். அருகமைந்த சிற்றூர்கள், பள்ளித்தம்மம், சொக்கநாதபுரம், மரக்கத்தூர், மேலமருங்கூர் உசிலங்குளம் ஆகும்.  
அருகமைந்த தொடருந்து நிலையங்கள் சிவகங்கை (23.5 கி.மீ.), காரைக்குடி (26 கி.மீ.), தேவக்கோட்டை ரஸ்தா 22 கி.மீ. ஆகும்.  
புளியடிதம்மத்தின் மேற்கில் சிவகங்கை ஊராட்சி ஒன்றியம், தெற்கில் இளையாங்குடி ஊராட்சி ஒன்றியம், வடக்கில் கல்லல் ஊராட்சி ஒன்றியம் உள்ளது.
# செய்ப்பூர் பன்னாட்டு வானூர்தி நிலையம்

**செய்ப்பூர் பன்னாட்டு வானூர்தி நிலையம்** (Jaipur International Airport, ) இராசத்தான் தலைநகரம் செய்ப்பூரிலுள்ள முதன்மை பன்னாட்டு வானூர்தி நிலையமாகும்.
செய்ப்பூர் நகர மையத்திலிருந்து 13 கி.மீ. தொலைவில் சங்கனேர் என்ற புறநகர்ப் பகுதியில் அமைந்துள்ளது. இந்த வானூர்தி நிலையம் பன்னாட்டு வானூர்தி நிலையமாக திசம்பர் 29, 2005 அன்று தகுதி பெற்றது. குடிசார் வானூர்தித் தரைத்தளம் 14 வானூர்திகளை ஏற்கவல்லது; புதியதாக கட்டப்பட்டுள்ள முனையத்தில் ஒரேநேரத்தில் 1000 பயணிகள் இருக்கவியலும்.  
ஆண்டுக்கு 2 முதல் 5 மில்லியன் பயணிகள் போக்குவரத்துள்ள பகுப்பில் உலகின் சிறந்த வானூர்தி நிலையமாக 2015,2016ஆம் ஆண்டுகளில் வானூர்தி நிலையங்களின் பன்னாட்டுக் குழுவால் தெரிந்தெடுக்கப்பட்டுள்ளது. இந்தியாவில் இது 11ஆவது மிகவும் போக்குவரத்து மிகுந்த வானூர்தி நிலையமாக உள்ளது.
# செய்ப்பூர் பன்னாட்டு வானூர்தி நிலையம்

## ஓடுபாதை

**செய்ப்பூர் பன்னாட்டு வானூர்தி நிலையத்தில் ஓடுபாதைகள்**  
| 9/27 | CAT III-B / CAT III-B |  |
| --- | --- | --- |
| 15/33 | இல்லை | } |
செய்ப்பூர் பன்னாட்டு வானூர்தி நிலையத்தில் இரண்டு ஓடுபாதைகள் உள்ளன. முதலாவது (15/33) நீளமும் இரண்டாவது (9/27) நீளமும் உடையன. இரண்டாம் ஓடுபாதை 9/27 செப்டம்பர் 15, 2016 முதல் இயக்கத்தில் உள்ளது. இதில் போயிங் 747 போன்ற பெரிய வானூர்திகள் இறங்கவும் மேலேறவும் வசதியானது. போயிங் 777களை கையாள்வதற்காக ஓடுபாதை இலிருந்து ஆக விரிவுபடுத்தப்பட்டுள்ளது. இந்த 9/27 ஓடுபாதையில் வழிநடத்த கருவிசார் கீழிறங்கு CAT-IIIB கருவி திசம்பர் 8, 2016இல் பொருத்தப்பட்டுள்ளது. இதனால் குறைந்த கட்புலப்பாட்டின் போதும் வானூர்திகள் கீழிறங்கவியலும். இதனால் கூடுதலான பாதுகாப்பு கிடைப்பதுடன் மூடுபனிக் காலங்களிலும் வானூர்திகளை அண்மித்த நிலையங்களுக்கு வழிமாற்றாது இயக்கவியல்கிறது.  
9/27 ஓடுபாதைக்கு இணையாக ஓர் வான்கலவழி அமைக்கத் திட்டமிடப்பட்டுள்ளது. இதனால் போக்குவரத்து நெருக்கடியை திறனாக கையாளவியலும். 2018ஆம் ஆண்டு மே மாதம் இந்தப் பணி நிறைவடையும் என மதிப்பிடப்படுகின்றது. இதன்பின் இந்த வானூர்தி நிலையம் ஒருமணி நேரத்தில் 16 பறப்புக்களை கையாள முடியும்.. நெடுங்காலமாக முதல் ஓடுபாதை இயக்கத்தில் இல்லை. எனவே ஒரே ஓடுபாதையே வானூர்திகள் கீழிறங்கவும் மேலேறவும் பயன்படுத்தப்படுகின்றது.
# செய்ப்பூர் பன்னாட்டு வானூர்தி நிலையம்

## முனையங்கள்

### முனையம் 1

தற்போது முனையம் 1 பயன்படுத்தப்படாது உள்ளது. நான்கு ஆண்டுகளுக்கு முன்பு வரை முனையம் ஒன்றிலிருந்துதான் வானூர்திகள் இயக்கப்பட்டு வந்தன. சூலை 2013 முதல் பன்னாட்டு பறப்புகள் புதிய முனையம் இரண்டுக்கு மாற்றப்பட்டது. இந்த முனையத்திலிருந்து தற்போது ஹஜ் பயணப் பறப்புகள் மட்டுமே இயக்கப்படுகின்றன. மேலும் சரக்கு பதிவுகள் இங்கு செய்யப்படுகின்றன.  
மீண்டும் இங்கிருந்து வானூர்திப் பறப்புகளை இயக்கத் திட்டமிடப்பட்டுள்ளது. மீளமைப்பு முயற்சிகளின் அங்கமாக சரக்கு இயக்கங்கள் இங்கிருந்து மாற்றப்பட வேண்டும். தற்போது எட்டு பன்னாட்டு பறப்புகள் இங்கிருந்து இயக்கப்படுகின்றன. இந்த சீரமைத்தல் பணி திசம்பரில் துவங்கியது; 2018 செப்டம்பரில் இது நிறைவடையும் என எதிர்பார்க்கப்படுகின்றது. ஆனால் முனையம் ஒன்று அருகே வானூர்திகள் நிறுத்த இடமில்லாக் காரணத்தால் பயணிகள் பேருந்துகள் மூலம் இங்கிருந்து கொண்டு செல்லப்பட வேண்டும்.
சூரமைப்பு முடிவடைந்த பின்னர் இந்த முனையத்தின் பரப்பளவு 18,000 சதுர மீட்டர்களாக விரிவுபடுத்தப்படும்; பன்னாட்டு புறப்பாடு, வருகைக்கு மட்டுமே இந்த முனையம் பயன்படுத்தப்படும்.
# செய்ப்பூர் பன்னாட்டு வானூர்தி நிலையம்

## முனையங்கள்

### முனையம் 2

புதிய உள்நாட்டு முனையக் கட்டிடம் சூலை 1, 2009இல் திறக்கப்பட்டது. இந்த புதிய முனையம் பரப்பளவில் நடுவண் சூடேற்று அமைப்பு,நடுவண் குளிர்சாதன அமைப்பு, பெட்டிகள் செல்லும் வரிசையிலேயே எக்சு-கதிர் சோதனை, வருகையில் சாய்வான பயணப்பெட்டி கோரல் சழல்மேடை, நகர்படி, பொது ஒலிபரப்பு அமைப்பு, பறப்புத் தகவல் காட்சியமைவு, பாதுகாபிற்கான CCTV, வான்பயண உட்பதிகை சேவை முகப்புகள், தானுந்து நிறுத்தங்கள் போன்ற வசதிகள் கட்டமைக்கப்பட்டுள்ளன. நெருக்கடி நேரத்தில் 500 பயணிகளை கையாளும் திறனைக் கொண்டுள்ளது. ஆண்டுக்கு 400,000 பயணிகளை கையாளும் திறன் கொண்டது. நிலைய முகப்பு மணற்கல் மற்றும் தோல்பூர் கற்களைக் கொண்டு அமைக்கப்பட்டுள்ளது; சுவர்களில் இராசத்தான்i ஓவியங்கள் அலங்கரிக்கின்றன. இந்த முனையம் தற்போது பன்னாட்டு பறப்புகளுக்கும் உள்நாட்டுப் பறப்புகளுக்கும் பயன்படுத்தப்படுகிறது. தவிரவும் இங்கு மூன்று சிறப்பு விருந்தினர் ஓய்வறைகளும் உள்ளன. முனையம் இரண்டில் 14 வான்பயண உட்பதிகை முகப்புகளும், ஆறு குடிநுழைவு முகப்புகளும், நான்கு சுங்கம் மற்றும் நான்கு பாதுகாப்பு முகப்புகளும் அமைக்கப்பட்டுள்ளன. The terminal will have 2 new aerobridge and Conveyor belt at the end of year 2018.
# செய்ப்பூர் பன்னாட்டு வானூர்தி நிலையம்

## முனையங்கள்

### சரக்குகள்

சூலை 16, 2012இல் முனையம் 1 மூடப்பட்டது; பின்னர் சரக்குப் போக்குவரத்தை கையாளுமாறு சீர்திருத்தப்பட்டது. சரக்கு முனையம் பழைய பயணிகள் முனையத்திற்கு அடுத்துள்ளது. இதன் பரப்பளவு ஏறத்தாழ ஆகும். இந்த வசதியை இராசத்தான் சிறுதொழில் நிறுவனங்கள் மேம்பாட்டு நிறுவனம் கையாள்கிறது. முனையம் ஒன்றுக்கு பயணிகள் போக்குவரத்தை மீளவும் கொணர சரக்குப் போக்குவரத்து இங்கிருந்து மாற்றப்பட வேண்டும்.
# சுபா (நடிகை)

**சுபா (Shubha)** என்பவர் இந்தியத் திரைப்பட நடிகை ஆவார். இவர் பெரும்பான்மையாக மலையாளத் திரைப்படங்களில் நடித்துள்ளார். 1970 இன் பிந்தைய ஆண்டுகாலத்திலும் 1980 இன் துவக்கத்திலும் முன்னணி நடிகையாக இருந்தார். இவர் மலையாளம், தமிழ், கன்னடம், தெலுங்கு, இந்தி ஆகிய மொழித் திரைப்படங்களில் நடித்துள்ளார்.
# சுபா (நடிகை)

## ஆரம்ப வாழ்க்கை

இவரின் தந்தை வேதாந்தம் ராகவையா இவர் தெலுங்குத் திரைபப்படங்களின் நடிகர் மற்றும் இயக்குநர் (திரைப்படம்) ஆவார்.இவரின் தாய் சூர்யபிரபா ஒரு நடிகை ஆவார். இவர் ஆந்திரப் பிரதேசம், கிருஷ்ணா மாவட்டத்தைச் சார்ந்தவர் ஆவார். இவருக்கு ஐந்து சகோதரிகளும் ஒரு சகோதரரும் உள்ளனர். இவரின் அத்தை புஷ்பவல்லியும் ஒரு நடிகை ஆவார். புஷ்பவல்லி , ஜெமினி கணேசனின் மனைவி ஆவார். இந்தி நடிகை ரேகா (நடிகை) இவரின் உறவினர் ஆவார்.
# சுபா (நடிகை)

## தமிழ்த் திரைப்படங்கள்

### 1972

1972 ஆம் ஆண்டில் வெளிவந்த பட்டிக்காடா பட்டணமா எனும் திரைப்படத்தில் நடித்தார். இந்தத் திரைப்படத்தை பாலமுருகன் எழுதி பி.மாதவன் என்பவர் இயக்கினார். சிவாஜி கணேசன்,ஜெ. ஜெயலலிதா ஆகியோர் முக்கியக் கதாப்பாத்திரத்தில் நடித்தனர். மேலும் மனோரமா, வி கே ராமசாமி ஆகியோருடன் சுபா துணைக் கதாப்பாத்திரத்தில் நடித்தார். ம. சு. விசுவநாதன் இசையில் இதன் அனைத்துப் பாடல்களையும் கண்ணதாசன் எழுதினார்.
# சுபா (நடிகை)

## தமிழ்த் திரைப்படங்கள்

### 1973

1973 இல் பாக்தாத் பேரழகி எனும் திரைப்படத்தில் நடித்தார். ரவீந்தரின் கதை வசனத்தில் டி. ஆர். ராமண்ணா என்பவர் இயக்கினார். இதில் ரவிச்சந்திரன் (நடிகர்), ஜெ. ஜெயலலிதா ஆகியோர் முக்கியக் கதாப்பத்திரத்தில் நடித்தனர். சாவித்திரி (நடிகை), நாகேஷ், இரா. சு. மனோகர், ஜெயசுதா ஆகியோருடன் சுபா துணைக்கதாப்பாத்திரத்தில் நடித்தார். ம. சு. விசுவநாதன் இசையமைக்க அனைத்துப் பாடல்களையும் புலமைப்பித்தன் எழுதினார். இந்தத் திரைப்படத்தை கனேஷ் கிரியேசன்ஸ் நிறுவனம் வெளியிட்டது.  
மேலும் இதே ஆண்டில் கைலாசம் பாலசந்தரின் இயக்கத்தில் சொல்லத்தான் நினைக்கிறேன் திரைப்படத்தில் நடித்தார். இதில் சிவகுமார், எஸ். வி. சுப்பையா, ஜெயசித்ரா, ஸ்ரீவித்யா, கமல்ஹாசன், ஜெயசுதா ஆகியோருடன் சுபா முக்கியக் கதாப்பாத்திரத்தில் நடித்தார். இந்தத் திரைப்படம் இளவு காத்த கிளியோ எனும் புதினம் (இலக்கியம்) அடிப்படையாக வைத்து எடுக்கப்பட்டது. இதனை சுந்தர ஸ்வப்னகலு என்ற பெயரில் பாலச்சந்தர் கன்னட மொழியில் மொழிமாற்றம் செய்து வெளியிட்டார். ம. சு. விசுவநாதன் இசையமைத்திருந்தார்.  
பொன்வண்டு எனும் நகைச்சுவைத் திரைப்படத்தில் நடித்தார். இதனை என் எஸ் மணியன் என்பவர் எழுதி இயக்கினார். வி. குமார் என்பவர் இசையமைத்தார். ஜெய்சங்கர், பாரதி (நடிகை),ஜெயசித்ரா ஆகியோருடன் சுபா நடித்திருந்தார். மனோரமா (நடிகை) இதில் முக்கிய எதிராளிக் கதாப்பாத்திரத்தில் நடித்தார்.  
விஜயா எனும் திரைப்படத்திலும் நடித்தார்.
# சுபா (நடிகை)

## தமிழ்த் திரைப்படங்கள்

### 1974

1974 இல் அன்பைத்தேடி எனும் திரைப்படத்தில் நடித்தார். இதனை முக்தா சீனிவாசன் இயக்கினார். சிவாஜி கணேசன், ஜெ. ஜெயலலிதா ஆகியோர் முக்கியக் கதாப்பாத்திரத்தில் நடித்தார். மேலும் மேஜர் சுந்தரராஜன், சோ ராமசாமி ஆகியோருடன் சுபா துணைக் கதாப்பத்திரத்தில் நடித்தார். ம. சு. விசுவநாதன் இசையமைத்தார். இது தவிர மாணிக்கத் தொட்டில், ராஜ நாகம், இதயம் பறக்கிறது ஆகிய திரைப்படங்களில் நடித்தார்.
# சுபா (நடிகை)

## தமிழ்த் திரைப்படங்கள்

### 1975

1975 ஆம் ஆண்டில் ஏழைக்கும் காலம் வரும், உங்க வீட்டு கல்யாணம், மனிதனும் தெய்வமும், எனக்கொரு மகன் பிறப்பான், எடுப்பார் கைப்பிள்ளை ஆகிய திரைப்படங்களில் நடித்தார்.
# சுபா (நடிகை)

## தமிழ்த் திரைப்படங்கள்

### 1977

நவரத்தினம் (திரைப்படம்). கேஸ்லைட் மங்கம்மா ஆகிய திரைப்படங்களில் நடித்தார்.
# வார்ப்புரு:Infobox brain

| Image = }}
| Width = }}
| Alt = }
| Caption = }}
| Image2 = }}
| Width2 = }}}}
| Alt2 = }
| Caption2 = }}
| Latin = }
| PartOf = }}}}}
| Components = }}
| Artery = }}
| Vein = }}
| Precursor = }}
| System = }}
| Acronym = }}
| Pronunciation = }}
| Function = }
}}<noinclude>  
</noinclude>
# மகேசிண்ட பிரதிகாரம்

**மகேசிண்ட பிரதிகாரம்** (***Maheshinte Prathikaaram*** (பொருள்; மகேசின் சபதம் ) என்பது 2016 ஆண்டைய இந்திய மலையாள நகைச்சுவை நாடகத் திரைப்படமாகும். இப்படத்தை திலீஷ் போத்தன் (அறிமுக இயக்குநர்) இயக்க, படத்தை ஆஷிக் அபு தயாரித்துள்ளார். இப்படத்தில் பகத் பாசில், அனுஸ்ரீ, அலென்சியர் லீ லோபஸ், அபர்ணா பாலமுரளி, சவுபின் ஷாஹிர் ஆகிய நட்சத்திரங்கள் நடித்துள்ளனர். படத்தின் கதையானது செந்தாலா, துறவூரின் தம்பன் புருஷனின் வாழ்க்கையில் நடந்த சம்பவத்தை அடிப்படையாகக் கொண்டது. படத்துக்காக எழுதியவர் சியாம் புஷ்கரன் ஆவார். ஷிஜு காலித் திரைப்படத்தின் ஒளிப்பதிவைச் செய்ய. பின்னணி இசையை பிஜிபால் செய்துள்ளார்.  
*2013 ஆம் ஆண்டில் மகேஷிண்ட பிரதிகாரமின் வளர்ச்சி துவங்கியது. அப்போது போத்தன் ஆஷிக் அபுவிடம் துணை இயக்குநராகப் பணியாற்றி வந்தார் ( இடுக்கி கோல்டு படத்தை இயக்கியவர்களுடன் இணைந்து புஷ்கரன் எழுதினார்)*. தன் சொந்த கிராமத்தில் நிகழ்ந்த ஒரு சம்பவத்தை அடிப்படையாகக் கொண்ட கதையை போத்தனுக்கு புஷ்கரன் கூறினார். இதையடுத்து போத்தனின் வலியுறுத்தலினால் புஷ்கரன் அந்த ஆண்டு இந்தக் கதைக்கான திரைக்கதை எழுதினார். அதன்பிறகு இப்படத்தை தயாரிப்பதில் அபு ஆர்வம் காட்டினார். படத்தின் தயாரிப்பு வேலைகளை 2014 திசம்பர் முதல் துவங்க திட்டமிடப்பட்டது, ஆனால் திட்டமிடலில் ஏற்பட்ட சிக்கல் காரணமாக, இது 2015 ஆகத்துக்கு தள்ளி வைக்கப்பட்டது. படத்தின் முதன்மைப் படப்பிடிப்புகள் ஆகத்து மாத துவக்கத்தில் இடுக்கி மற்றும் அருகிலுள்ள இடங்களில் நடந்ததன. படப்பிடிப்பு அக்டோபர் இறுதியில் முடிந்தது.  
இப்படமானது கேரளாவில் 2016 பெப்ரவரி 5 அன்றும், இந்தியாவில் பிப்ரவரி 12 ம் தேதி அன்றும் உலக அளவில் பெப்ரவரி 26 அன்றும் வெளியிடப்பட்டது. மகேஷிண்ட பிரதிகாரம் வணிகரீதியாக வெற்றிபெற்றது. 4.5 கோடி (45 மில்லியன்) செலவில் தயாரிக்கப்படமானது, கேரளா பாக்ஸ் ஆபிசில் 173.5 மில்லியன் வசூலித்தது. படத்தில் நடிகர்களின் நடிப்பு, நகைச்சுவை, இசை, ஒளிப்பதிவு, படத்தொகுப்பு, திரைக்கதை போன்றவை விமர்சகர்களால் பாராட்டப்பட்டது. 64 வது தேசிய திரைப்பட விருதுகளில், மலையாளத்தின் சிறந்த திரைக்கதை விருது மற்றும் மலையாளத்தில் சிறந்த திரைப்படம் போன்ற விருதுகளைப் பெற்றது. மேலும் 47 வது கேரளா மாநில திரைப்பட விருதுகளில், இது சிறந்த திரைக்கதை மற்றும் சிறந்த திரைப்படம் போன்ற விருதுகளைப் பெற்றது. இந்தத் திரைப்படம் பிரியதர்சனால் தமிழ் மொழியில் நிமிர் (2018) என்ன பெயரில் மறுதயாரிப்பு செய்யப்பட்டது.
# மகேசிண்ட பிரதிகாரம்

## கதை

மகேஷ் பாவானா ஒரு ஒளிப்படக் கலைஞர் ஆவார். அவர் கேரளத்தின் இடுக்கி மாவட்டத்தின் பிரகாஷ் பகுதியில் எண்ணியல் ஒளிப்பட நிலையமான பாவனா ஸ்டுடியோவை நடத்திவருகிறார்.
ஒரு சண்டையில் மகேசை ஒருவர் அடித்து விடுகிறார் இதனால் அவமானம் அடைந்த மகேஷ் அவரை திருப்பி அடிக்காமல் காலில் செருப்பு அணிய மாட்டேன் என சபதம் எடுக்கிறார். தன்னை அடித்து அவமானப்படுத்திய அந்த நபரை திருப்பி அடிக்காமல் செருப்பு அணிய மாட்டேன் என்று முடிவெடுக்கும் மகேசின் சூளுரை என்னவானது என்பதே இத்திரைப்படத்தின் கதை.
# மகேசிண்ட பிரதிகாரம்

## நடிகர்கள்

- பகத் பாசில் - மகேஷ் பவனா, ஒளிப்படக் கலைஞர் மற்றும் பவானா ஸ்டுடியோவின் உரிமையாளர்
- அபர்ணா பாலமுரளி - ஜிம்சி அகஸ்டியன், கல்லூரி மாணவி
- அனுஸ்ரீ - சௌமியா, ஒரு செவிலியர் மற்றும் மகேசின் முன்னாள் காதலி
- அலினைசியே லீ லோபஸ் - பேபி, பேபி ஆர்ட்ஸ் பிளக்ஸ் அச்சக உரிமையாளர்
- சௌபின் ஷாஹிர் - கிரிஸ்பின், ஒரு அடோபி போட்டோசாப் வழிகாட்டி
- கே. எல். அண்டனி கோச்சி - வின்சென்ட் பவானா, மகேஷின் தந்தை
- சுஜித் சங்கர் - ஜிம்சன் ஆகஸ்டின், ஜிம்சியின் சகோதரர்
- லிஜோமோல் ஜோஸ் - சோனியா, பேபியின் மகள்
- ஜாபர் இடுக்கி - குஞ்சுமோன், சௌமியாவின் தந்தை
- அச்சந்தன்நந்தன் - தாஹிர், கிராமப்புற கவுன்சிலர்
- விஜ்ஜிலிஷ் - விஜ்ஜிலிஷ்
- லீனா ஆண்டணி -ஜிம்சியின் தாய்
- தில்லீஷ் போத்தன் - எல்டியோ, ஒரு அமேரிக்க மலையாளி (கௌரவத் தோற்றம்)
- ஜெயசங்கர் கரிமுட்டம்
# மகேசிண்ட பிரதிகாரம்

## வெளியீடு

2016 சனவரியில் மகேஷின்ட பிரதிகாரம் படத்தின் வெளியீட்டுத் திட்டங்கள் அறிவிக்கப்பட்டன. கேரளத்தில் பிப்ரவரி 5 அன்று 67 திரையரங்குகளில் இந்த படம் வெளியிடப்பட்டது. இது இந்தியாவின் பிற பகுதிகளில் பிப்ரவரி 12 அன்று வெளியானது, கேரளாவுக்கு வெளியே இநிதியாவில் பெங்களூரு, மைசூர், மங்களூர், மணிப்பால், சென்னை, கோயம்புத்தூர், ஐதராபாத் மற்றும் விசாகப்பட்டனம் ஆகிய இடங்களில் ஓபரா டிரீம் மில் சினிமாஸ் விநியோகித்தது. 2016 பிப்ரவரி மாதம், மும்பை, புனே, குஜராத், டெல்லி மற்றும் மத்தியப் பிரதேசத்தில் வெளியிடப்பட்டது..
# லாடனேந்தல்

**லாடனேந்தல்** என்பது தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியம், லாடனேந்தல் ஊராட்சியில், வைகை ஆற்றின் கரையில் அமைந்த வருவாய் கிராமம் ஆகும்.  
இதன் அஞ்சல் சுட்டு எண் 630611; தொலைபேசி குறியீடு எண் 04574 ஆகும். லாடனேந்தல், மானாமதுரை சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது. இதன் அஞ்சலகம் திருப்புவனத்தில் உள்ளது.  
இதன் அருகமைந்த சிற்றூர்கள்: பாப்பாக்குடி, மேலச்சொரிக்குளம், கீழசொரிக்குளம், தூதை, திருப்பாச்சேத்தி, கலியாந்தூர், அல்லிநகரம் ஓடாத்தூர், கானூர், பிரமனூர் ஆகும். அருகமைந்த நகரங்கள்:மதுரை, மானாமதுரை மற்றும் சிவகங்கை ஆகும்.
# லாடனேந்தல்

## போக்குவரத்து

மதுரை - இராமேஸ்வரம தேசிய நெடுஞ்சாலையில் அமைந்த லாடனேந்தல் கிராமம், மதுரையிலிருந்து 18 கி.மீ. தொலைவிலும், சிவகங்கையிலிருந்து 24 கி.மீ. தொலைவிலும், திருப்புவனத்திலிருந்து 4 கி.மீ. தொலைவிலும் உள்ளது. மதுரையிலிருந்து, திருப்புவனம் வழியாக லாடனேந்தலுக்கு நகரப் பேருந்துகள் இயக்கப்படுகிறது. இதன் அருகமைந்த தொடருந்து நிலையங்கள், திருப்பாச்சேத்தி, மானாமதுரை, மதுரை மற்றும் சிவகங்கை ஆகும்.
# லாடனேந்தல்

## மக்கள்தொகை பரம்பல்

2011ம் ஆண்டின் மக்கள்தொகை கணக்கெடுப்பின்படி, லாடனேந்தல் சிற்றூரின் மொத்த மக்கள்தொகை 4,289 ஆகும். அதில் ஒடுக்கப்பட்டோர் 307 (7.2%) ஆக உள்ளனர். பாலின விகிதம், ஆயிரம் ஆண்களுக்கு 881 வீதம் உள்ளனர். சராசரி எழுத்தறிவு 80.35% ஆக உள்ளது. ஆறு வயதிற்குட்டபட்ட குழந்தைகளின் எண்ணிக்கை 453 ஆகும்.
# லாடனேந்தல்

## வங்கிகள்

- சிவகங்கை மாவட்ட மத்தியக் கூட்டுறவு வங்கி, லாடனேந்தல் கிளை
- கனரா வங்கி, லாடனேந்தல் கிளை
# லாடனேந்தல்

## வழிபாட்டுத் தலங்கள்

- வீரமாகாளியம்மன் கோயில்
- முத்தையா (எ) முத்து கருப்பண்ணசாமி கோயில்
- காமாட்சி அம்மன் கோயில்
- மந்தை விநாயகர் கோயில்
- முனியாண்டி, அய்யனார், ஊர்க்காவலன் கோயில்கள்
- பூங்காவனம் மாரியம்மன் கோயில்
# லாடனேந்தல்

## கல்வி நிலையங்கள்

- வேலம்மாள் உறைவிடப்பள்ளி
- ஊராட்சி ஒன்றியத் துவக்கப்பள்ளி
- அரசு உயர்நிலைப்பள்ளி
# ஈயுண்ணி மாதவப் பெருமாள்

**ஈயுண்ணி மாதவப் பெருமாள்**, கார்த்திகை மாதம், பரணி நட்சத்திரத்தில் திருவரங்கத்தில் பிறந்தவர். இவரது ஆச்சாரியர் நம்பிள்ளை ஆவார். இவரது மகன் ஈயுண்ணி பத்மநாபப் பெருமாள், ஈயுண்ணி மாதவப் பெருமாளின் சீடர் ஆவார்.  
நம்மாழ்வார் அருளிய திருவாய்மொழியின் ஈடு மகாவாக்கியம், இவர் மூலம் மணவாள மாமுனிகளுக்கு அருளப்பட்டதால், இவரை *சிறியாழ்வான்* என்றும் *அப்பிள்ளையாய்* என்றும் வைணவர்கள் போற்றுவர்.
# மட்ரியா ஆறு

போர்ச்சுகீசு மொழியில் ரியோ மட்ரியா என்று அழைக்கப் படும் இந்த ஆறும் தென் அமெரிக்காவின் மிகப் பெரிய நீர் போக்குவரத்தாகும். இதன் நீளம் ஏறக்குறைய 3,250 கி.மீ (2,020 மைல்கள்) ஆகும். அமேசான் ஆற்றின் மிகப் பெரிய இரண்டு கிளை ஆறுகளில் இதுவும் ஒன்றாகும். அங்குள்ள ஆற்று வடிகாலில் காணப் படும் நீரில் 15% நீருக்கு இதுதான் காரணமாகும். டேவிட் ரம்சே வரைபடங்களின் தொகுப்பில் 1747 ஆம் ஆண்டு உள்ள இம்மானுவேல் பௌவன் வரைபடம் இந்த மட்ரியா ஆறு ஆங்கிலேயர்களின் காலனி ஆட்சிக்கு முந்தையது என்றும் அதனுடைய உள்நாட்டு பெயர் கையாரி என்றும் கூறுகிறது.  
இந்த கையரி ஆறு அல்லது போர்ச்சுகீசியர்களால் மட்ரியா என்று அழைக்கப் பட்ட மர ஆறு (Wood River) இரண்டு பெரிய ஆறுகளால் ஆனது. இவை இரண்டும் இந்த ஆறு உருவாகும் இடத்தில் இணையும்.
# மட்ரியா ஆறு

## காலநிலை

இங்கு காணப்படும் சராசரி ஆண்டு மழை அளவு 75 – 300 செ.மீ ஆகும். மட்ரியா ஆற்றின் மேல்நிலை ஆற்று வடிகால் 170.5செ.மீ மழை பெறுகிறது. 49 செ.மீ இலிருந்து 700 செ.மீ வரை மழை பெறக்கூடியது. மழை அளவின் வேறுபாடு இங்கு அதிகம். இந்த ஆறு உருவாக ஆரம்பிக்கும் இடத்தில் வேறு கிளை ஆறுகள் இல்லாவிட்டாலும் இது உலகின் ஒரு மிகப் பெரிய ஆறாகும். இது வருடத்திற்கு 18,000 கன மீட்டர்/விநாடி (640,000கன அடி/வி) நீரை வெளியேற்றுகிறது. இது காங்கோ ஆறு வெளியேற்றுவதில் பாதியாகும். இது அமேசான் ஆற்றிற்கு அருகில் செல்லும் போது இன்னும் அதிகமாகி விநாடிக்கு 31,200 கன மீட்டர் நீரை வெளியேற்றுகிறது.  
**நீர் போக்குவரத்து:**  
மழைக்காலங்களில் இந்த ஆற்றில் 15மீ (50அடி) வரை நீர்மட்டம் உயரும். பிரேஸிலில் உள்ள போர்ட்டோ வெல்கோ அருகில் 1,070 கி.மீ உயரத்தில் இது சான் அண்டோனியா நீர் வீழ்ச்சியாக விழுகிறது. நீர் போக்குவரத்து சாத்தியப் படாத இடங்களில் மட்ரியா-மமோர் ரயில்பாதை 365 கி.மீ தூரத்துக்கு வளைந்து செல்கிறது.  
இன்றைய நாளில் இது அமேசான் வடிநிலத்தின் மிக அதிகமாக செயல்படும் ஒரு நீர் போக்குவரத்தாகும். இது 4டன் தானியங்களை ஏற்றுமதி செய்ய உதவி செய்கிறது. இது பொர்டோ வெல்கோ என்கிற இடத்தில் பெருஞ் சரக்கு கப்பல்களில் ஏற்றப்படுகிறது. அங்கிருந்து மட்ரியா ஆறு வழியாக ஆற்று வாய்க்கு அருகில் உள்ள இடகோயட்ரியா துறைமுகத்திற்கு கொண்டு செல்லப் படுகிறது. மற்றும் அமேசான் ஆற்றின் இடப்பக்க கரையில் உள்ள சண்டரம் என்கிற துறைமுகத்துக்கும் கொண்டு செல்லப் படுகிறது. இந்த இரண்டு துறை முகங்களிலிருந்தும் தானியங்கள் முக்கியமாக சோயா மற்றும் மக்காச்சோளம் ஐரோப்பா மற்றும் ஆசியாவிற்கு ஏற்றுமதியாகிறது. இந்த நீர் போக்குவரத்து அமேசோனாஸின் மாநில தலைநகரான மனாஸில் உள்ள ரேமான் எண்ணெய் சுத்திகரிப்பு நிலையத்திலிருந்து (பெட்ரொ ப்ராஸ்) எரிபொருள் எண்ணெயை எடுத்துக் கொண்டு பொர்டோ வெல்கோ வரைக்கும் செல்லும். அங்கிருந்து ஏக்கர், ரோண்டோனியா மற்றும் மடோக்ரோஸ்ஸோவின் சில பகுதிகள் மனாஸில் சுத்திகரிக்கப் பட்ட பெட்ரோலைப் பெற்றுக் கொள்ளுகின்றன. சரக்கு ஏற்றிச் செல்லும் பெரிய கப்பல்கள் மனாஸ் மற்றும் பொர்டோ வெல்ஹோவிற்கு இடையில் உள்ள இந்த நீர் போக்குவரத்தை உபயோகப் படுத்திக் கொள்கின்றன. இந்த நீர் போக்குவரத்து 1,225 கி.மீ நீளத்திற்கு ரியோ நிக்ரோ மற்றும் மட்ரியா வழியாகச் செல்லுகிறது. இந்த நீர் போக்குவரத்து மனாஸின் தொழிற்சாலை மாவட்டத்தை மற்ற பிரேஸிலின் பகுதிகளோடு இணைக்கிறது. இந்த நீர் போக்குவரத்து கச்சாப் பொருட்களைக் கொண்டு வந்து அவற்றின் உற்பத்திப் பொருட்களை அவற்றை உபயோகிக்கும் முக்கிய நகரங்களான சௌ பௌலோ மற்றும் ரியோ டி ஜனெரியோ போன்ற இடங்களுக்கு ஏற்றுமதி செய்கிறது. 2012இல் ஏற்றுமதி செய்யப் பட்ட பொருட்களின் மொத்த கொள்ளளவு 5,076,014 டன்களாகும்.  
**சுற்று சூழல் அமைப்பு:**  
அமேசானிய ஆறுகளின் வழக்கப் படி மட்ரியா ஆற்றின் நீரும் கலங்கலாகத் தான் காணப்படுகிறத் . இதற்கு முக்கிய காரணம் அங்கு காணப் படும் உயர்ந்த அளவு சேறு படிமானங்கள் அந்த ஆற்றின் நீர் வெள்ளையாக இருப்பதாகும். ஆனால் இவற்றின் சில கிளை ஆறுகள் கலங்காத தெளிவான நீரைக் கொண்டுள்ளதாகவும் (அரிபுஆனா மற்றும் ஜி பரானா) சில கிளை ஆறுகள் கருப்பு நீர் உடையதாகவும் காணப் படுகிறது. (மனிகோர்)  
போல்வியன் ஆறு டால்பின் இது அநேகரால் அமேசான் ஆறு டால்பினின் கிளை இனமாகக் கருதப் படுகிறது. இவ்வகை டால்பின்கள் மட்ரியா ஆற்றின் மேல் பகுதியில் மட்டுமே காணப் படக் கூடியதாகும். மட்ரியா ஆற்று வடிகால் பகுதியில் ஏறக்குறைய 900 மீனினங்கள் காணப் படுவதாகக் கணக்கிடப் பட்டுள்ளது. இது இந்த பகுதியை உலகின் மிகப் பெரிய நன்னீர் இனங்களைக் கொண்டுள்ள பகுதியாக மாற்றியுள்ளது.
# ரொபேர்டோ பெனினி

**ரொபேர்டோ ரெமிகோ பெனினி (Roberto Remigio Benigni)** பிறப்பு அக்டோபர் 27 ,1952) என்பவர் இத்தாலிய நடிகர், நகைச்சுவை நடிகர், திரைக்கதை எழுத்தாளர் மற்றும் இயக்குநர் ஆவார். 1997 ஆம் ஆண்டில் லைஃப் இஸ் பியூட்டிபுல் எனும் திரைப்படத்தை எழுதி, இயக்கி , நடித்திருந்தார். இந்தத் திரைப்படத்திற்காக சிறந்த நடிகருக்கான அகாதமி விருதும், சிறந்த வெளிநாட்டுத் திரைப்படத்திற்கான அகாதமி விருதும் கிடைத்தது. ஜிம் ஜார்முஷ் எனும் இயக்குநருடன் இணைந்து 1986 இல் டவுன் பை லா, 1991 இல் நைட் ஆன் எர்த், 2003 இல் காஃபி அண்ட் சிகரட்ஸ் ஆகிய மூன்று திரைப்படங்களில் இணைந்து பணியாற்றியுள்ளார்.
# ரொபேர்டோ பெனினி

## ஆரம்ப கால வாழ்க்கை

பெனினி அக்டோபர் 27, 1952 இல் மன்சியானொ லா மிசெரிகார்டியாவில், இத்தாலியில் பிறந்தார். இவரின் தாய் இசோலினா பபினி ஓர் துணி உற்பத்தி செய்பவர். இவரின் தந்தை லுகி பெனினி கொத்தனார், தச்சர், உழவர் ஆவார். இவர் கத்தோலிக்க திருச்சபையைச் சார்ந்தவர். மேலும் பலிபீடத்தில் சேவை செய்தார்.1971 ஆம் ஆண்டில் பிராடோவில் நாடகத் திரைப்பட நடிகராக தனது திரை வாழ்க்கையைத் துவங்கினார். பின் உரோம் சென்றார். ஜியுஸ்பெ பெர்த்தோலூசி எழுதிய சியோனி மரியோ கன்பேரி ஃபூ கியுலியாவில் நடித்தார். இந்த நாடகம் வெற்றிபெற்றது  
1970 ஆம் ஆண்டில் இத்தாலியில் வெளிவந்த ஓன்டா லிபேரா எனும் தொலைக்காட்சி நாடகத் தொடரில் நடித்தார். இதன் வெற்றியைத் தொடர்ந்து இவர் பரவலாக அறியப்படுகிறார். இந்தத் தொலைக்காட்சித் தொடரை ரென்சோ அர்போர் என்பவர் தயாரித்தார். இவரின் முதல் திரைப்படம் பெட்ரோலூசி இயக்கிய பெர்லின்குவர் ஐ லவ் யூ ஆகும் . இது 1977 ஆம் ஆண்டில் வெளிவந்தது.  
1976 இல் அல்பேரா டொமினிக்கொ எனும் தொலைக்காட்சி தொடரில் நடித்த போது இவரின் புகழ் இன்னும் அதிகமானது. இதில் ஒரு சோம்பேறியான விமர்சகராக அதாவது படமே பார்க்காமல் அதைப் பற்றி விமர்சனம் செய்யும் நபராக சித்தரிக்கப்பட்டிருப்பார். பின் பெர்னார்டோ பட்ரோலுசியின் இயக்கத்தில் லா லுனா எனும் திரைப்படத்தில் நடித்தார்.
# ரொபேர்டோ பெனினி

## 1980 களில்

1980 ஆம் ஆண்டில் இத்தாலியின் வடக்கு பகுதியான செசனேட்டைச் சார்ந்த நிகோலத்தா பிராச்சி என்பவரைச் சந்தித்தார். பின் அவரைத் திருமணம் புரிந்தார். பிற்காலத்தில் பெனினி இயக்கிய பெரும்பாலான திரைப்படங்களில் இவரின் மனைவியான நிகோலத்தா நடித்துள்ளார். ஜூன், 1983 இல் இத்தாலிய கம்யூனிஸ்ட் கட்சியின் அரசியல் பொது விளக்கக் கூட்டத்தில் பங்கெடுத்தார். இவர் முதன்முதலாக இயக்கிய திரைப்படம் து மி டர்பி (யூ அப்சட் மீ) ஆகும். இது 1983 ஆம் ஆண்டில் வெளிவந்தது. பிராசியுடன் முதன்முறையாக இந்தத் திரைப்படத்தில் இணைந்து பணியாற்றினார்.1984 ஆம் ஆண்டில் நத்திங் லெஃப்ட் டு டூ பட் கிரை எனும் திரைப்படத்தில் வரைகதை நடிகரான<nowiki/>மசிமோ துரோசி என்பவருடன் இணைந்து நடித்தார். இந்தத் திரைப்படம் கட்டுக்கதையை அடிப்படையாக வைத்து உருவாக்கப்பட்டது ஆகும்.
# ரொபேர்டோ பெனினி

## கௌரவங்கள்

பெனினி சர்வதேச அளவில் பல பல்கலைக்கழகங்களிலிருந்து கௌரவ முனைவர் பட்டம் பெற்றுள்ளார். 1999 ஆம் ஆண்டில் இசுரேலில் உள்ள பென் குரியன் பல்கலைக்கழகத்தின் மெய்யியல் பிரிவில் கௌரவ முனைவர் பட்டம் பெற்றார். 2002 இல் இத்தாலியில் உள்ள பொலோக்னா பல்கலைக்கழகம் இவருக்கு கௌரவ முனைவர் பட்டம் வழங்கியது. 2015 ஆம் ஆண்டில் கனடாவில் உள்ள தொராண்டோ பல்கலைக்கழகம் இவருக்கு சட்டவியலில் கௌரவ முனைவர் பட்டம் வழங்கியது.
# மேனகா (நடிகை)

**பத்மாவதி ஐயங்கார்** என்ற இயற்பெயர் கொண்ட **மேனகா (Menaka)** என்பவர் இந்தியத் திரைப்பட நடிகை ஆவார். இவர் பிறந்தது நாகர்கோவில், தமிழ்நாடு ஆகும். இவர் 1980 முதல் 1986 ஆண்டுகள் வரையிலான குறுகிய காலங்களில் நடித்தார். இவர் சுமார் 116 திரைப்படங்களில் நடித்துள்ளார். அதில் பெரும்பாலானவை மலையாளத் திரைப்படங்கள் ஆகும். மேலும், சில தமிழ், கன்னடம், தெலுங்குத் திரைப்படங்களிலும் நடித்துள்ளார். தனது 19 ஆவது வயதில் காலிவீடு எனும் தொலைக்காட்சி நாடகத் தொடரில் நடித்தார். பின் நீண்ட இடைவெளிக்குப் பிறகு 2011 ஆம் ஆண்டில் லிவிங் டூ கெதர் எனும் திரைப்படத்தில் நடித்தார். இதில் பகத் பாசிலுடன் இணைந்து நடித்தார்.
# மேனகா (நடிகை)

## தனிப்பட்ட வாழ்க்கை

மேனகா பழமை விரும்பி குடும்பத்தில் நாகர்கோவிலில் பிறந்தார். இவரின் தந்தை ராஜகோபால் தென்காசியைச் சேர்ந்தவர். தாய் சரோஜா கன்னியாகுமரி மாவட்டம் திக்குறிச்சியைச் சார்ந்தவர் ஆவார்.  
மேனகா மலையாளத் திரைப்படத் தயாரிப்பாளரான சுரேஷ் குமார் என்பவரைத் திருமணம் புரிந்தார். இவர்களின் திருமணம் அக்டோபர் 27, 1987 இல் குருவாயூரில் உள்ள கிருட்டிணன் கோயிலில் வைத்து நடைபெற்றது.. மேலும் கதாநாயகியாக பிரியதர்சன் இயக்கத்தில் கீதாஞ்சலி திரைப்படத்தில் நடித்தார்.
# மேனகா (நடிகை)

## தமிழ்த் திரைப்படங்கள்

### 1980

இவரின் முதல் தமிழ்த் திரைப்படம் ராமாயி வயசுக்கு வந்துட்டா . இதனை வேந்தன்பட்டி அழகப்பன் என்பவர் இயக்கினார். ஞானமணி மற்றும் மனோகரன் ஆகியோர் தயாரித்தனர்.  
1980 இல் சாவித்ரி எனும் திரைப்படத்தில் நடித்தார். இதனை பரதன் இயக்கினார். இது பிரயாணம் எனும் தெலுங்குப்படத்தின் தமிழ் மீள் உருவாக்கம் ஆகும். இதில் வினோத்துடன் இணைந்து நடித்திருப்பார். மனோரமா, நந்திதா போஸ் ஆகியோர் துணைக் கதாப்பாத்திரத்தில் நடித்துள்ளனர். பத்மராஜன் திரைக்கதை அமைத்தார். ம. சு. விசுவநாதன் இசையமைத்தார்.பாடல்கள் அனைத்தையும் கண்ணதாசன் எழுதினார். வியாபார ரீதியில் இது தோல்வியடைந்தது.  
துரையின் இயக்கத்தில் ஒலிபிறந்தது எனும் திரைப்படத்தில் நடித்தார். இதில் கல்யாணி எனும் கதாப்பாத்திரத்தில் நடித்தார்.
# மேனகா (நடிகை)

## தமிழ்த் திரைப்படங்கள்

### 1981

1981 இல் எஸ். பி. முத்துராமன் இயக்கத்தில் நெற்றிக்கண் திரைப்படத்தில் நடித்தார். இதனைக் கைலாசம் பாலசந்தரின் கவிதாலயா நிறுவனம் தயாரித்தது. இதில் ரசினிகாந்த் தந்தை, மகன் ஆகிய இரு வேடங்களில் நடித்தார். லட்சுமி), சரிதா, கவுண்டமணி ஆகியோர் இதில் நடித்துள்ளனர். இளையராஜா இசையமைத்த இந்தத் திரைப்படத்திற்குக் கண்ணதாசன் பாடல்கள் எழுதினார். இதன் கதை மற்றும் வசனம் எழுதியவர் விசு. திரைக்கதை எழுத்தாளர் கைலாசம் பாலசந்தர்.  
ஆர். எஸ். சோமநாதன் இயக்கத்தில் காலம் திரைப்படத்திலும், வி. ஸ்ரீநிவாசன் இயக்கத்தில் கீழ் வானம் சிவக்கும் திரைப்படத்திலும் நடித்தார்.
# மேனகா (நடிகை)

## தமிழ்த் திரைப்படங்கள்

### 1982

1982 இல் அமிர்தம் இயக்கத்தில் தூக்குமேடை (திரைப்படம்) திரைப்படத்தில் பவானி கதாப்பத்திரத்தில் நடித்தார். கே. எஸ். சேதுராமன் இயக்கத்தில் நிஜங்கள் எனும் திரைப்படத்தில் மேனகா கதாப்பாத்திரத்தில் நடித்தார். என்.சி. சக்ரவர்த்தி இயக்கத்தில் இனியவளே வா எனும் திரைப்படத்தில் சகுந்தலா கதாபத்திரத்தில் நடித்தார்.
# சிறீநகர் வானூர்தி நிலையம்

**சேக் உல்-ஆலம் பன்னாட்டு வானூர்தி நிலையம்** (*Sheikh ul-Alam International Airport*, ) அல்லது பரவலாக **சிறீநகர் பன்னாட்டு வானூர்தி நிலையம்** சம்மு காசுமீரின் வேனிற்கால தலைநகரமான சிறீநகருக்கு சேவை வழங்கும் பன்னாட்டு வானூர்தி நிலையம் ஆகும். இந்திய வான்படைக்குச் சொந்தமான இந்த நிலையத்திலிருந்து இந்திய வானூர்தி நிலையங்கள் ஆணையம் பொதுப்பயன்பாட்டிற்கான தனிவளாகத்தை பராமரித்து வருகின்றது. 2005இல் இது பன்னாட்டு வானூர்தி நிலையமாக அறிவிக்கப்பட்டாலும் ஏப்ரல் 2018 வரை பட்டியலிடப்பட்ட பன்னாட்டு பறப்புகள் எதுவும் இங்கிறங்கவில்லை; ஹஜ் பறப்புகள் சில இயக்கப்பட்டுள்ளன. உள்நாட்டுப் பறப்புகளுக்கும் பன்னாட்டுப் பறப்புகளுக்கும் ஒருங்கிணைந்த முனையம் உள்ளது. ஓடுபாதை அசுபால்ட்டால் ஆனது. சிறீநகரிலிருந்து வடக்கே தொலைவிலுள்ள வானூர்தி நிலையத்திலிருந்து நகரத்திற்குச் செல்ல பேருந்து, வாடகையுந்து வசதிகள் ஏற்படுத்தப்பட்டுள்ளன.